हिमाचल में बस दुर्घटना, 32 लोग मरे  
हिमाचल प्रदेश के चम्बा जिले में देर रात एक मिनी ट्रक के गहरी खाई में गिर जाने से 32 बारातियों की मौत हो गई।
हिमाचल प्रदेश के चम्बा जिले में देर रात एक मिनी ट्रक के गहरी खाई में गिर जाने से 32 बारातियों की मौत हो गई। एक अन्य हादसे में एक स्कॉर्पियो गहरी खाई में जा गिरी जिसमें सात लोगों की मौत हो गई। जिले के पुलिस अधीक्षक मधुसूदन ने बताया कि जिले से लगभग 45 किलोमीटर दूर चमेरा बांध के निकट यह हादसा हुआ। मिनी ट्रक (टाटा 407) में 35 से 40 बाराती सवार थे और यह 300 मीटर गहरी खाई में जा गिरा। उन्होंने कहा कि पुलिस को इस घटना की जानकारी 12.30 बजे देर रात लगी। ज्यादातर पीड़ित शादी वाले परिवार के करीबी हैं।   एक अन्य पुलिस अधिकारी ने कहा कि दो दिनों से लगातार बारिश होने की वजह से यह हादसा हुआ। उधर, एक अन्य हादसे में चम्बा जिले में ही भरमौर के निकट एक स्कॉर्पियो गहरी खाई में जा गिरी। यह हादसा बुधवार रात 9.30 बजे हुआ।  मधुसूदन ने कहा कि सात शवों को बरामद कर लिया गया है।